

**OGLAŠEVANJE V OBČINI RENČE-VOGRSKO-NAVODILA ZA UPORABNIKE**

S tem navodilom se za območje Občine Renče-Vogrsko (v nadaljevanju: občina) podrobneje določa navodila za uporabnike pri plakatiranju na javnih površinah v lasti občine za informiranje občanov.

1.Fizične in pravne osebe, ki želijo namestitev plakatov na lokacijah stalnih objektov in naprav za oglaševanje v občini izpolnijo naročilnico, ki je priloga 1 teh navodil. Naročilnico oddajo pisno, elektronsko ali osebno v poslovnem času občine.

2. Oglaševalec, fizična ali pravna oseba, fizično odda plakate v glavno pisarno občine vsak delovni dan do 12. ure vsaj tri dni pred začetkom oglaševanja.

3. Naročnik izbere na katerih plakatnih mestih bodo nameščeni plakati (po seznamu plakatnih mest), format plakata ter tudi čas trajanja, kar navede v naročilnico, ki je priloga tega navodila. Naročnik izbire od minimalnega časa oglaševanja, ki je 5 dni do maksimalnega 12 dni. Za prvi dan se šteje naslednji dan po namestitvi oglasov.

3. Občinska uprava preveri ustreznost plakatov (dimenzije, vsebina, jezik) in razpoložljivost plakatnih mest in potrdi namestitev plakatov ter posledično posreduje plakate pristojni javni službi, ki izvede plakatiranje. Plakatiranje se smatra za potrjeno, ko oglaševalec prejme račun ali obvestilo s potrditvijo.

4. Občina si pridržuje pravico, da namestitev neustreznih plakatov zavrne in sicer v primerih, da niso v slovenskem jeziku, da niso ustreznih dimenzij **(maksimalno 80 x 100 cm)** ali da je vsebina plakatov v nasprotju s predpisi v Republiki Sloveniji. Občinska uprava ima tudi pravico zavrniti objavo plakatov, če so plakatna mesta v določenem terminu že zasedena.

5. Občinska uprava naročniku plakatiranja izda račun. Nadomestilo za plakatiranje plačajo naročniki kot določa Cenik storitev nameščanja in odstranjevanja plakatov v občini.

6. Plačila nadomestila za nameščanje in odstranjevanje plakatov, na javnih plakatnih mestih občine so oproščene organizacije skladno s 5. členom Odloka o občinskih taksah (Uradno glasilo Občine Renče-Vogrsko, št. 7/2011) in sicer: upravni organi in krajevne skupnosti, izvajalci gospodarskih javnih služb v okviru svoje dejavnosti, organizacije humanitarnih dejavnosti, društva in klubi, ki so ustanovljeni na območju Občine Renče-Vogrsko, organizatorji volilne ali referendumske kampanje za oglase na začasnih panojih, ki jih določi občina.

7. Postopek nameščanja in odstranjevanja plakatov je tudi za primere zajete v tej točki enak kot za ostale naročnike.

8. V kolikor je zaradi nepredvidljivih okoliščin onemogočeno plakatiranje na predviden dan (zaradi vremenskih razmer, zapor na cesti, bolniških odsotnosti, itd.), se plakatiranje izvede prvi delovni dan, ko nepredvidljive okoliščine ne ovirajo več plakatiranja.

9. Občina ne odgovarja za škodo na plakatih, storjeno s strani tretje osebe, poškodovane plakate pa zamenja na opozorilo naročnika ob dostavi novih plakatov. Zaradi nepredvidljivih okoliščin ki lahko nastanejo na plakatnem mestu (plakat se odlepi zaradi vremenskih razmer, vandalizem, plakat se prelepi z nedovoljenim plakatom, itd.). Občina priporoča, da naročnik odda 10% plakatov več. S temi plakati se zagotovi sprotno vzdrževanja plakatnih mest.

Št. 3548-0001/2023-47 **Ž u p a n**

**Bukovica, 1. 6. 2025 Tarik Žigon**



 **Priloga 1**

**NAROČILNICA ZA PLAKATIRANJE**

**Naziv naročnika**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Naslov**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kraj**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Poštna številka**\_\_\_\_\_\_\_\_\_\_\_\_\_\_\_\_\_\_\_\_

**Telefonska številka**\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Davčni zavezanec Da Ne**

**Davčna števila**\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Število plakatov |  |
| Format plakata |  |
| Termin plakatov |  |
| Vsebina |  |

Izbrana plakatna mesta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(navede se zaporedne številke iz seznama plakatnih mest)

V Bukovici, dne\_\_\_\_\_\_\_\_\_\_\_\_\_\_\_\_\_\_\_\_ Žig in podpis naročnika

 \_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **Izpolni občina**Osnova za pripravo računa za plakatiranja (število plakatov krat število dni krat cena plakata na dan)\_\_\_\_\_\_\_\_\_\_\_\_\_\_\_\_\_\_\_\_\_\_% DDV\_\_\_\_\_\_\_\_\_\_\_\_\_Znesek za račun\_\_\_\_\_\_\_\_\_\_\_\_\_\_\_\_\_\_\_\_\_--------------------------------------------------------Podpis uslužbenca občine |